Bladene er dobbelt parflikede, med sekundærfliker som er helrandete og som ofte ikke er fliket helt inn til midtnerven. Det er ofte litt avstand mellom bladene, og spesielt stor avstand når vi kommer langt nedover bladplaten. Arten har blader som blir gradvis mindre oppover stilken, men også nedover stilken fra der de lengste bladene står. Dette gjør bladstillingen litt «utradisjonell» for en bregneart, ved at lansettformen er spiss i begge ender.